**ZMLUVA O ZDRUŽENEJ DODÁVKE ELEKTRINY,**

**DISTRIBÚCII ELEKTRINY A PREVZATÍ ZODPOVEDNOSTI ZA ODCHÝLKU**

uzavretá v zmysle zákona č. 251/2012 Z. z. o energetike v znení neskorších predpisov, ustanovení vyhlášky Úradu pre reguláciu sieťových odvetví č. 24/2013, ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v spojení s § 269 ods. 2 zákona č. 513/1991 Zb. Obchodný zákonník, v znení neskorších predpisov (ďalej „**Zmluva**“)

|  |
| --- |
| Číslo zmluvy dodávateľa:Číslo zmluvy odberateľa: **BBRSC/ /2022** |

**medzi nasledovnými zmluvnými stranami:**

**Odberateľ: Banskobystrická regionálna správa ciest, a. s.**

Sídlo: Majerská cesta č. 94, 974 69 Banská Bystrica

Právna forma: Akciová spoločnosť zapísaná v Obchodnom registri Okresného súdu

Banská Bystrica, Oddiel: Sa, Vložka č.: 909/S

Štatutárny orgán: Ing. Martin Lejtrich, predseda predstavenstva

 Ing. Róbert Machala, podpredseda predstavenstva

Osoba oprávnená jednať

v zmluvných veciach: Ing. Martin Lejtrich, predseda predstavenstva

IČO: 36 836 567

DIČ: 2022451189

IČ DPH: SK2022451189

Bankové spojenie: VÚB, a. s. pobočka Banská Bystrica

IBAN: SK82 0200 0000 0021 8394 4256

Telefón/ fax: +421 48 47 27 351

E-mail: martina.strakova@bbrsc.sk

(ďalej iba „**odberateľ**“ a v príslušnom gramatickom tvare)

**Dodávateľ:**

Sídlo:

Právna forma:

Štatutárny orgán:

Osoba oprávnená jednať

v zmluvných veciach:

Osoby oprávnené jednať

v realizačných veciach:

IČO:

DIČ:

IČ DPH :

Bankové spojenie:

IBAN:

Telefón/ fax:

E-mail:

(ďalej len „**dodávateľ**“ a spolu s odberateľom len ako „**zmluvné strany**“)

**I.**

**Predmet Zmluvy**

1. Predmetom Zmluvy je úprava práv a povinností zmluvných strán pri dodávaní elektriny vymedzenej množstvom a časovým priebehom výkonu, pri prevzatí zodpovednosti za odchýlku a pri zabezpečení distribúcie elektriny do zmluvou vymedzených odberných miest (ďalej len „**OM**“) vrátane súvisiacich služieb spojených s dodávkou elektriny.
2. Dodávateľ sa zaväzuje po dobu platnosti tejto Zmluvy:
3. dodávať elektrinu do OM odberateľa, pripojených do siete príslušného prevádzkovateľa distribučnej sústavy (ďalej len „PDS“), špecifikovaných v prílohe č. 1 Zmluvy za podmienok dohodnutých v Zmluve,
4. v prípade záujmu odberateľa, dodávať odberateľovi elektrinu do OM odberateľa, pripojených do siete PDS a neuvedených v prílohe č. 1 tejto Zmluvy (doplnených OM), od vzájomne dohodnutého dňa ich doplnenia do dohodnutého dňa skončenia dodávky elektriny,
5. prevziať zodpovednosť za odchýlku odberateľa voči zúčtovateľovi odchýlky pre OM podľa tejto Zmluvy odo dňa vzniku povinnosti dodávať odberateľovi elektrinu pre dané OM až do dohodnutého dňa skončenia dodávky elektriny,
6. zabezpečiť pre odberateľa distribúciu elektriny a ostatné služby spojené s užívaním sústavy pre všetky odberné miesta uvedené v Prílohe č. 1 tejto zmluvy (administrácia zmien veľkosti a typu rezervovanej kapacity (ďalej len „RK“), sadzby) spojené s dodávkou elektriny (ďalej len „distribučné služby“ v príslušnom gramatickom tvare) od príslušného PDS ,
7. garantovať kontinuitu dodávky elektrickej energie po celú dobu plnenia Zmluvy, ako aj pri zmene dodávateľa elektriny, okrem vyššej moci, plánovaných odstávok a vzniknutých porúch,
8. garantovať dostupnosť osobného zástupcu dodávateľa pre operatívne riešenie technických problémov (meno, e-mail a telefonický kontakt),
9. spĺňať ďalšie požiadavky odberateľa určené v tejto Zmluve a jej prílohe.
10. Odberateľ sa zaväzuje odobrať od dodávateľa elektrinu v dohodnutom množstve a čase podľa podmienok dohodnutých v tejto Zmluve a zaplatiť dodávateľovi za dodávku elektriny a za poskytnutie distribúcie elektriny, prenosu elektriny, za poskytovanie systémových služieb a nákladov na prevádzkovanie systému a ostatné poplatky schválené URSO (predmet plnenia podľa čl. I ods. 1. tejto zmluvy) sú určené podľa platných cenových rozhodnutí URSO.

**II.**

**Dodávka elektriny**

1. Dodávateľ sa zaväzuje, že bude predmet Zmluvy vykonávať nepretržite od 1.1.2023 od 00:00 hod. do 31.12.2023 do 24:00 hod. a za podmienok uvedených v tejto zmluve.
2. Celkové predpokladané zmluvné množstvo dodávanej elektriny za zmluvné obdobie je **750,000 MWh**, jednotlivé množstvá podľa OM a taríf sú uvedené v prílohe č. 1 tejto Zmluvy.
3. Odberateľ si vyhradzuje právo meniť počty OM v závislosti od jeho reálnych potrieb alebo pri vzniku okolností, ktoré odberateľ nemohol pri podpise tejto zmluvy predvídať. K zmenám počtu OM môže dôjsť:
4. pri zriadení nových OM na základe písomnej požiadavky odberateľa a následného písomného dodatku k tejto Zmluve podpísaného oprávnenými zástupcami zmluvných strán
5. pri ukončení odberu z niektorého jednotlivého OM formou čiastočného odstúpenia od tejto Zmluvy. Zmluva sa v takomto prípade zrušuje dňom potvrdenia PDS o ukončení odberu v súlade s Prevádzkovým poriadkom PDS. Dodávateľ nemá v prípade takéhoto čiastočného ukončenia Zmluvy právo uplatňovať si žiadne sankcie ani iné finančné kompenzácie (napr. náhradu škody) voči odberateľovi.
6. Dodávka elektriny sa uskutoční iba na základe platne uzatvorenej zmluvy o združenej dodávke elektriny. Ak sa Odberateľ dopustí neoprávneného odberu elektriny, ktorý je definovaný v § 46 ods. 1 písm. a) bod 2 zákona č. 251/2012 Z. z. o energetike v znení neskorších predpisov (ďalej len „zákon o energetike“), jeho konanie sa považuje za podstatné porušenie Zmluvy a dodávateľ má právo odstúpiť od Zmluvy.
7. Dodávka elektriny je splnená prechodom elektriny určeným meradlom.
8. Dodávateľ je povinný plniť záväzky vyplývajúce z tejto zmluvy, ak je odberateľ pripojený k distribučnej sústave prevádzkovateľa distribučnej sústavy.

**III.**

**Určenie ceny a platobných podmienok**

1. Odberateľ je povinný zaplatiť dodávateľovi cenu za dodávku elektriny a súvisiace plnenia (ďalej len „**Cena**“) pozostávajúcu z týchto položiek:
2. cena za dodávku silovej energie,
3. cena za distribúciu a prenos elektriny,
4. cena sa za poskytovanie systémových služieb a nákladov na prevádzkovanie systému
5. spotrebná daň (ďalej len „SpD“) a daň z pridanej hodnoty (ďalej len „DPH“).
6. Cena za dodávku silovej energie bola dohodnutá zmluvnými stranami pre všetky OM odberateľa podľa prílohy č. 1 Zmluvy vo výške**:**

a) pre obdobie 1.1.2023 do 31.12.2023:

DVOJTARIF:

**VT: €/MWh**

**NT: €/MWh**

b) pre obdobie 1.1.2023 do 31.12.2023:

**JEDNOTARIF: €/MWh**

Cena bola určená ako výsledok súťaže, kde vyhodnotenie ponúk z hľadiska plnenia kritéria prebehlo prostredníctvom elektronickej aukcie a dodávateľ sa v tomto procese stal úspešným uchádzačom, pričom **celková cena** za dodávku silovej energie predstavuje sumu celkom:

 Cena bez DPH Eur

 DPH 20 % Eur

 **Cena s DPH Eur**

**(slovom:....................................................................... ) s DPH.**

1. Dodávateľ preberá zodpovednosť za odchýlky v plnom rozsahu.
2. Vyhodnotenie odberu elektriny sa uskutoční za každé odberné miesto ku koncu kalendárneho roka.
3. Skutočne odobratá elektrická energia počas trvania zmluvy je v tolerancii + 10 % / - 10 % a dodávateľ je  povinný pri tejto tolerancii zabezpečiť dodávku elektrickej energie.
4. V prípade vzniku nového OM Odberateľa (alebo pričlenení iného OM k jestvujúcim) počas Zmluvného obdobia, Dodávateľ stanoví cenu silovej dodávky elektriny pre predmetné OM podľa charakteru jeho spotreby a vývoja cien na trhu s elektrinou. Toto sa nevzťahuje na OM s predpokladanou celkovou ročnou spotrebou do 30 MWh, v tomto prípade sa uplatní cena podľa tejto Zmluvy.
5. Odberateľ je povinný skutočne odobrať minimálne 90 % zo záväzne objednaného množstva elektriny. Do vyhodnocovania skutočne odobratej elektriny sa započítavajú aj zmeny dohodnuté medzi Odberateľom  a Dodávateľom počas Zmluvného obdobia. Zmluvné strany sa dohodli, že v prípade neodobrania minimálneho množstva elektriny, zisteného vyhodnotením skutočne odobratej elektriny podľa ods. 4.5 tohto článku Zmluvy, má Dodávateľ právo za neodobratú elektrinu (rozdiel medzi skutočne odobratým množstvom elektriny a hore uvedeným minimálnym množstvom) uplatniť voči Odberateľovi zmluvnú pokutu, ktorá je dohodnutá vo výške 72,00 EUR za každú neodobratú MWh. Zmluvná pokuta bude fakturovaná samostatnou faktúrou vystavenou po vyhodnotení Zmluvného obdobia. Zmluvná pokuta nie je predmetom DPH a je splatná do 14 dní odo dňa vyhotovenia faktúry. Zaplatením zmluvnej pokuty nie dotknuté právo Dodávateľa požadovať náhradu škody spôsobenej porušením povinnosti zo strany Odberateľa podľa tohto ods. 4.3 Zmluvy, t. j. povinnosti na ktorú sa vzťahuje zmluvná pokuta. Dodávateľ je oprávnený domáhať sa náhrady škody presahujúcej zmluvnú pokutu.
6. Odberateľ sa zaväzuje skutočne odobrať maximálne 110 % zo záväzne objednaného množstva elektriny (dohodnuté maximálne množstvo odobratej elektriny). Do vyhodnocovania skutočne odobratej elektriny sa započítavajú aj zmeny dohodnuté medzi Odberateľom a Dodávateľom počas Zmluvného obdobia. V prípade prekročenia dohodnutého maximálneho množstva, zisteného vyhodnotením skutočne odobratej elektriny podľa ods. 4.5 tohto článku Zmluvy, má Dodávateľ právo k elektrine odobratej nad rámec dohodnutého množstva uplatniť cenovú prirážku k elektrine odobratej nad rámec záväzne objednaného množstva elektriny (rozdiel medzi skutočne odobratým množstvom elektriny a hore uvedeným maximálnym množstvom). Cenová prirážka je dohodnutá vo výške 72,00 EUR/MWh a je zvýšením ceny elektriny odobratej nad dohodnutý rámec. Na cenovú prirážku vystaví Dodávateľ doklad o oprave základu dane (faktúru – ťarchopis), v ktorom uvedie čísla faktúr, ku ktorým sa  faktúra – ťarchopis vzťahuje. Doklad o oprave základu dane bude vystavený v súlade s § 25 zákona  o  DPH č. 222/2004 Z. z. v platnom znení. Rozhodným dňom pre vykonanie opravy základu dane je  deň, v ktorom Dodávateľ vykonal vyhodnotenie podľa ods.4.5 tohto článku Zmluvy. Zmluvné strany pre vylúčenie akýchkoľvek pochybností zároveň potvrdzujú, že cenová prirážka sa nepovažuje za zmluvnú pokutu a ani nemá jej charakter. Cenová prirážka je osobitný druh platby, ktorá slúži len na pokrytie základných nákladov dodávateľa súvisiacich so zabezpečím zvýšeného množstva elektriny pre odberateľa a zároveň je aj odmenou za zabezpečenie tejto extra služby. Zaplatením cenovej prirážky zároveň nie  je  dotknuté právo Dodávateľa požadovať úhradu aj všetkých ďalších (iných než len základných) nákladov vynaložených v  súvislosti s obstaraním elektriny nad rámec maximálne dohodnutého množstva podľa tohto ods. 4.4.
7. Dodávateľ je oprávnený vykonať vyhodnotenie skutočne odobratej elektriny za Zmluvné obdobie uvedené v ods. 2 čl. II. tejto Zmluvy. Toto vyhodnotenie bude vykonané súčtom odberov za všetky OM uvedené v Prílohe č. 1, vrátane aktualizácie podľa ods. 4.2 tohto článku Zmluvy k poslednému dňu Zmluvného obdobia. Vyhodnotenie vykoná Dodávateľ najneskôr do 30 dní po ukončení Zmluvného obdobia. V prípade viacročnej Zmluvy vykoná Dodávateľ vyhodnotenie skutočne odobratej elektriny za každý rok samostatne, a to vždy k 31.12. V prípade prekročenia dohodnutého maximálneho množstva odobratej elektriny môže Dodávateľ toto vyhodnotenie uskutočniť aj počas Zmluvného obdobia, a to najmä v prípade ak je zrejmé, že s prihliadnutím na všetky okolnosti dôjde k  prekročeniu dohodnutého maximálneho množstva odobratej elektriny.
8. Cena za dodávku silovej energie, uvedená v tejto Zmluve, neobsahuje spotrebnú daň (ďalej len „SD“) podľa zákona č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov, DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty"), poplatky za distribučné služby a poplatky za poskytovanie systémových služieb a nákladov na prevádzkovanie systému.
9. K cene za dodávku silovej energie sa pri fakturácii pripočítava SD v sadzbách platných ku dňu uskutočnenia zdaniteľného plnenia a DPH v súlade s účinným zákonom o dani z pridanej hodnoty
v sadzbách platných ku dňu uskutočnenia zdaniteľného plnenia a poplatky za distribučné služby.
10. Platby za distribučné služby, poskytovanie systémových služieb a nákladov na prevádzkovanie systému sú predmetom regulácie zo strany ÚRSO.
11. Ak dôjde k zmene regulovaných cien na základe zmeny cenového rozhodnutia ÚRSO počas zmluvného obdobia, dodávateľ je oprávnený účtovať odberateľovi ceny v súlade s podmienkami príslušného nového cenového rozhodnutia ÚRSO.
12. Úhrady uskutočňuje odberateľ bezhotovostným platobným stykom na účet dodávateľa uvedený v záhlaví Zmluvy. Odberateľ bude v platobnom styku používať variabilný symbol uvedený v príslušnej faktúre.
13. Vyúčtovanie dodanej a distribuovanej elektriny a zaplatených preddavkových platieb za dodanú a distribuovanú elektrinu bude uskutočňované formou faktúry, ktorú dodávateľ vystaví na základe výsledkov meraní skutočne dodanej elektriny získaných príslušným odpočtom stavov fakturačného merania:
14. v prípade odberných miest s mesačným odpočtom k poslednému dňu príslušného kalendárneho mesiaca, pričom vyúčtovacia faktúra za každý mesiac bude odberateľovi doručená do 15. pracovného dňa mesiaca nasledujúceho po mesiaci, za ktorý je faktúra vystavená - (listinne) poštou na adresu odberateľa uvedenú v úvode tejto Zmluvy,
15. v prípade odberných miest s ročným odpočtom k poslednému dňu príslušného kalendárneho roka, pričom vyúčtovacia faktúra bude odberateľovi doručená do 15. pracovného dňa mesiaca nasledujúceho po príslušnom kalendárnom roku (listinne) poštou na adresu odberateľa.
16. Vo vyúčtovacej faktúre za dodávku elektriny a distribučné služby sa odpočítajú preddavky resp. zálohové platby, ktoré boli odberateľom uhradené dodávateľovi za príslušný kalendárny rok. Vyúčtovaciu faktúru za dodávku elektriny a distribučné služby je dodávateľ oprávnený vyhotoviť aj v prípade mimoriadneho odpočtu, pri výmene určeného meradla, zmene fakturačného obdobia, ukončení odberu a pod.. Vyúčtovacia faktúra bude doručená podľa čl. III. ods. 11 Zmluvy a bude obsahovať za každé odberné miesto minimálne:
17. údaje podľa § 74 zákona č. 222/2004 Z. z. o dani z pridanej hodnoty v znení neskorších predpisov,
18. zoznam a identifikáciu odberných miest (EIC, adresa OM),
19. začiatok a koniec zúčtovacieho obdobia,
20. oficiálne číslo dokladu,
21. dátum dodania a splatnosť faktúry,
22. celkové dodanie – základ dane, daň, spolu,
23. doúčtovanie dodania – základ dane, daň, spolu,
24. skutočnú spotrebu v príslušných tarifách,
25. hodnotu hlavného ističa resp. MRK a RK,
26. číslo elektromera a jeho počiatočný a konečný stav.
27. Zmluvné strany sa dohodli, že odberateľ bude pri OM s ročnou fakturáciou platiť preddavky resp. zálohové platby na základe rozpisu preddavkových platieb (ďalej len „rozpis“). Rozpisy za dodávku elektriny a distribučné služby sa vyhotovujú pre OM s ročnou fakturáciou na základe predpokladu spotreby podľa jednotlivých OM uvedeného v prílohe č. 1 tejto zmluvy, a to 1/12 predpokladanej ročnej platby (spotreby) a budú splatné najneskôr k 15. dňu kalendárneho mesiaca. Ak pripadne deň splatnosti na deň pracovného voľna, dňom splatnosti je najbližší nasledujúci pracovný deň. Rozpisy môžu byť vystavená na sumu prislúchajúcu maximálne 100 % predpokladaného mesačného odberu za dané odberné miesta.
28. Dodávka elektriny a distribučné služby sú v zmysle zákona o DPH považované za opakované dodanie tovaru a služby v mesačne sa opakujúcich lehotách. Rozpisy sa vystavujú spoločne za dodávku elektriny a distribučné služby tak, aby obsahovali minimálne:
29. údaje podľa § 74 zákona č. 222/2004 Z. z. o dani z pridanej hodnoty v znení neskorších predpisov,
30. zoznam a identifikáciu odberných miest,
31. fakturovanú sumu za každé odberné miesto.
32. Preddavkovú faktúru možno nahradiť rozpisom preddavkových platieb, ktorý musí obsahovať náležitosti daňového dokladu, najmä vyjadrenú daň z pridanej hodnoty a spotrebnú daň. V takomto prípade dodávateľ elektriny nevystavuje preddavkové faktúry a odberateľ elektriny je povinný uhrádzať preddavkové platby v súlade s rozpisom preddavkových platieb. Rozpis preddavkových platieb zasiela dodávateľ odberateľovi, pričom dodávateľ elektriny je oprávnený preddavkové platby navrhnúť tak, aby zohľadňovali cenu združenej dodávky a spotrebu elektriny, ktorú odberateľ plánuje dosiahnuť v nadchádzajúcom období. Odberateľ elektriny je oprávnený odmietnuť návrh rozpisu preddavkových platieb v lehote 7 dní od účinnosti zmluvy, avšak len v prípade, ak tento nezodpovedá zásadám určovania preddavkových platieb vyplývajúcim z predchádzajúcej vety. Márnym uplynutím tejto lehoty sa má za to, že odberateľ elektriny rozpis preddavkových platieb akceptoval. Výška a dátum splatnosti preddavkovej platby sú uvedené na rozpise preddavkových platieb. Pokiaľ v priebehu fakturačného obdobia dôjde k zmene v plánovanom odbere elektriny, priradeniu ďalších alebo vyradeniu doterajších odberných miest, prípadne k zvýšeniu ceny združenej dodávky, výšku preddavkových platieb možno upraviť postupom primerane podľa predchádzajúcich viet tohto odseku, a to aj v priebehu fakturačného obdobia.
33. Zmluvné strany sa dohodli, že faktúry vyhotovené v listinnej (papierovej) podobe bude dodávateľ doručovať odberateľovi prostredníctvom držiteľa poštovej licencie. Faktúra sa považuje za doručenú dňom jej prijatia v podateľni odberateľa. Lehota splatnosti faktúr začína plynúť odo dňa doručenia listinnej (papierovej) podoby faktúry do podateľne odberateľa. Dodávateľ sa zaväzuje, že každú faktúru bude zároveň zasielať aj v elektronickej podobe prostredníctvom elektronickej pošty na nasledovnú e-mailovú adresu odberateľa: veronika.kostiviarova@bbrsc.sk; doručovanie elektronickej faktúry plní iba informačné účely a nemá vplyv na začiatok lehoty splatnosti jednotlivých faktúr doručených v listinnej (papierovej) podobe.
34. Splatnosť faktúry je 14 kalendárnych dní od dátumu jej doručenia odberateľovi. Ak pripadne deň splatnosti na deň pracovného voľna, dňom splatnosti je najbližší nasledujúci pracovný deň.
35. Úhradou sa rozumie pripísanie sumy na účet dodávateľa s uvedením správneho variabilného symbolu uvedeného na faktúre.
36. Ak odberateľ neuhradí faktúru v lehote splatnosti, dodávateľ odberateľovi zašle bezplatne písomnú upomienku, v ktorej označí deň vystavenia faktúry, jej splatnosť a celkovú čiastku po lehote splatnosti.
37. Zmenu bankového spojenia a čísla účtu zmluvných strán bude možno uskutočniť iba písomným oznámením jednej zmluvnej strany preukázateľne doručeným druhej zmluvnej strane najneskôr spolu s príslušnou faktúrou, resp. pred doručením vyúčtovacej faktúry.
38. V prípade omeškania s platením ceny za dodávku elektriny a súvisiacich plnení je odberateľ povinný zaplatiť dodávateľovi úrok z omeškania vo výške 0,01 % denne z dlžnej sumy odo dňa omeškania až do zaplatenia.

**IV.**

**Doba platnosti Zmluvy**

1. Zmluva o združenej dodávke elektriny sa uzatvára na dobu určitú do **31.12.2023 00:00 hod**. odo dňa nadobudnutia jej účinnosti, alebo do vyčerpania finančného limitu zodpovedajúceho kúpnej cene tovaru podľa toho, ktorá udalosť nastane skôr. Zmluva o združenej dodávke elektriny nadobúda platnosť dňom jej podpisu štatutárnym orgánom obidvoch zmluvných strán a účinnosť dňom nasledujúcim po dni jej zverejnenia v Centrálnom registri zmlúv ([www.crz.gov](http://www.crz.gov)) v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, **avšak nie skôr ako 01.01.2023 00:00 hod**.

**V.**

**Distribučné služby**

* 1. Dodávateľ počas zmluvného obdobia zabezpečí odberateľovi distribučné služby do odberných miest odberateľa uvedených v prílohe č. 1 Zmluvy a za podmienok uvedených v tejto Zmluve.
	2. Dodávateľ sa zaväzuje zabezpečiť distribučné služby do OM odberateľa do výšky ich maximálnej rezervovanej kapacity (ďalej len „MRK“) dojednanej s príslušným PDS. Distribučné služby sa uskutočňujú v súlade s platnými všeobecne záväznými právnymi predpismi, Prevádzkovým poriadkom príslušného PDS a v kvalite podľa Technických podmienok PDS.
	3. Dodávateľ sa zaväzuje zabezpečiť rezervované kapacity (ďalej len „RK“) pre odberné miesta odberateľa. Prekročenie dohodnutej RK sa bude riešiť v súlade s Prevádzkovým poriadkom PDS a platným cenovým rozhodnutím ÚRSO.
	4. Odberateľ môže požiadať dodávateľa o úpravu dohodnutej RK, najviac však do výšky MRK, zaslaním písomnej žiadosti na adresu dodávateľa, alebo na kontaktnú e-mailovú adresu uvedenú v Prílohe č.3 Zmluvy a doručenú dodávateľovi najneskôr 2 pracovné dni pred stanovenou lehotou uvedenou v podmienkach príslušného PDS.
	5. Distribučné sadzby pre odberné miesta odberateľa sú uvedené v prílohe č. 1 Zmluvy.
	6. Dohodnutý účinník je 0,95 - 1,00.
	7. Dodávateľ účtuje odberateľovi cenu za distribučné služby a za poskytovanie systémových služieb a nákladov na prevádzkovanie systému v súlade s platnými cenovými rozhodnutiami ÚRSO, vzťahujúcimi sa na distribučné služby poskytované PDS podľa sadzby dohodnutej v tejto Zmluve a za poskytovanie systémových služieb a nákladov na prevádzkovanie systému.
	8. Dodávateľ účtuje odberateľovi ostatné služby súvisiace s distribúciou elektriny podľa platného cenníka služieb distribúcie príslušného PDS (ďalej aj „cenník služieb distribúcie").
	9. Cenové rozhodnutia ÚRSO a cenník služieb distribúcie sú uverejnené na internetovej stránke príslušného PDS.

**VI.**

**Kvalita dodávky**

* 1. Kvalita dodávanej elektriny a distribučných služieb nemusí byť dodržaná, ak:
1. odberateľ odoberá elektrinu s iným účinníkom ako je dohodnuté v tejto Zmluve,
2. odberateľ prekračuje hranice prípustného negatívneho spätného pôsobenia na sústavu (verejný rozvod elektriny) stanovené technickými predpismi,
3. odberateľ prekračuje MRK,
4. ide o stav núdze,
5. vzniknú, alebo sa odstraňujú havárie a poruchy na energetických zariadeniach.
6. Odberateľ je zodpovedný za riadny stav odberného zariadenia a za dodržiavanie predpisov na zaistenie bezpečnosti technických zariadení.
7. Odberateľ sa zaväzuje dodržiavať všetky povinnosti odberateľa podľa zákona o energetike, pravidiel trhu s elektrinou, Prevádzkového poriadku PDS a ostatných príslušných všeobecne záväzných právnych predpisov.
8. Odberateľ sa zaväzuje riadiť sa podmienkami v Zmluve, Prevádzkovým poriadkom príslušného PDS, Technickými podmienkami a dodržiavať podmienky pripojenia k distribučnej sústave.

Odberateľ sa zaväzuje v prípade stavu núdze postupovať podľa príslušných právnych predpisov - a to § 20 zákona o energetike a vyhlášky č. 416/2012 Z. z., ktorou sa ustanovujú podrobnosti o postupe pri uplatňovaní obmedzujúcich opatrení pri stave núdze a o opatreniach zameraných na odstránenie stavu núdze v elektroenergetike a podrobnosti o postupe pri vyhlasovaní krízovej situácie a jej úrovne, o vyhlasovaní obmedzujúcich opatrení v plynárenstve pre jednotlivé kategórie odberateľov plynu, o opatreniach zameraných na odstránenie krízovej situácie a o spôsobe určenia obmedzujúcich opatrení v plynárenstve a opatrení zameraných na odstránenie krízovej situácie.

**VII.**

**Meranie množstva odobratej elektriny**

* 1. Montáž, pripojenie alebo výmenu určeného meradla zabezpečí dodávateľ po splnení ustanovených technických podmienok merania elektriny príslušného PDS. Druh, počet, veľkosť a umiestnenie určeného meradla a ovládacích zariadení určuje PDS v zmysle zásad merania elektrickej energie stanovených v Prevádzkovom poriadku príslušného PDS. Úpravy na umiestnenie určeného meradla zabezpečuje odberateľ na vlastné náklady.
	2. Odber elektriny sa meria určeným meradlom v zmysle zákona č. 157/2018 Z. z. o metrológii a o zmene a doplnení niektorých zákonov.
	3. Meranie elektriny a odpočty určeného meradla vrátane vyhodnocovania, odovzdávania výsledkov merania a ostatných informácií potrebných pre vyúčtovanie dodávky elektriny a Distribučných služieb vykonáva PDS. Odpočet určeného meradla sa vykonáva v súlade s Prevádzkovým poriadkom PDS. Dodávateľ fakturuje dodávku elektriny a Distribučné služby na základe týchto údajov. V prípade poruchy určeného meradla, alebo fakturácie s nesprávnou konštantou má dodávateľ právo upraviť fakturačné hodnoty podľa údajov, ktoré dodávateľ dostane od PDS.
	4. Odberateľ je povinný starať sa o určené meradlo tak, aby neprišlo k jeho poškodeniu alebo odcudzeniu a sleduje jeho riadny chod. Všetky poruchy na určenom meradle, vrátane porušenia zabezpečenia proti neoprávnenej manipulácii, ktoré odberateľ zistí, je povinný bezodkladne ohlásiť dodávateľovi.
	5. Pri pochybnostiach o správnosti údajov určeného meradla môže odberateľ písomne požiadať dodávateľa o zabezpečenie jeho preskúšania. Dodávateľ je povinný do 30 dní zabezpečiť preskúšanie určeného meradla. Ak sa na určenom meradle nezistila chyba, uhradí odberateľ náklady spojené s jeho preskúšaním a výmenou podľa platného cenníka služieb distribúcie príslušného PDS.
	6. Odberateľ sa zaväzuje umožniť prístup PDS k odbernému elektrickému zariadeniu a určenému meradlu v súlade s Prevádzkovým poriadkom a zákonom o energetike na účel vykonania kontroly, výmeny, odobratia určeného meradla alebo zistenia odobratého množstva elektriny.
	7. Dôvody výmeny určeného meradla môžu byť najmä:
1. výmena určeného meradla z dôvodu uplynutia času platnosti overenia,
2. výmena určeného meradla pri požiadavke na preskúšanie určeného meradla,
3. výmena určeného meradla z dôvodu poruchy na určenom meradle,
4. výmena určeného meradla z dôvodu zmeny zmluvných podmienok.
5. Spôsob oznámenia termínu výmeny určeného meradla a informácie o dôvodoch výmeny určeného meradla, ako aj informáciu o náhradnom spôsobe určenia množstva dodanej elektriny v prípade poruchy určeného meradla alebo mimo určeného termínu odpočtu sú stanovené v Prevádzkovom poriadku príslušného PDS
6. Dodávateľ je povinný doručiť odberateľovi údaje o spotrebe elektriny za predchádzajúci rok elektronickou formou (e-mail) na adresu sekretariat@bbrsc.sk a osobám uvedeným v bode 2.2.  Prílohy č. 3  tejto zmluvy, v detaile podľa požiadaviek odberateľa (najmä EIC, adresa miesta spotreby, spotreba spolu, spotreba VT, spotreba NT, celková cena bez DPH, celková cena s DPH) k 31.12. predchádzajúceho roku najneskôr do 15.1. nasledujúceho roku.
7. Dodávateľ je povinný zabezpečiť odberateľovi bezplatný prístup na elektronické faktúry a ďalšie informácie o spotrebe jednotlivých odberných miest (najmä profily štvrťhodinových výkonov – činný výkon, jalový odber, jalová dodávka) v internetovej aplikácii dodávateľa.

**VIII.**

**Obmedzenie alebo prerušenie dodávky a distribúcie elektriny**

* 1. Odberateľ berie na vedomie, že PDS je oprávnený obmedziť alebo prerušiť distribučné služby
	v nevyhnutnom rozsahu a na nevyhnutnú dobu v prípadoch ustanovených v § 24 ods. 1 písm. e) zákona o energetike a v príslušných ustanoveniach Prevádzkového poriadku PDS. Počas takéhoto prerušenia alebo obmedzenia nie je dodávateľ povinný dodávať elektrinu a zabezpečovať distribučné služby. V uvedených prípadoch nemá odberateľ nárok na náhradu preukázateľne vzniknutej škody (skutočnej škody a ušlého zisku), s výnimkou prípadov, keď škoda vznikla zavinením PDS.
	2. PDS informuje odberateľa o plánovanom obmedzení alebo prerušení distribučných služieb v súlade so zákonom o energetike a Prevádzkovým poriadkom PDS. V prípade prerušenia, alebo obmedzenia distribučných služieb z dôvodu poruchy na dotknutom odbernom mieste Odberateľa, je Odberateľ povinný informovať príslušnú PDS prostredníctvom autorizovanej osoby poverenej PDS.
	3. V prípade odstúpenia od tejto Zmluvy zo strany dodávateľa alebo odberateľa je dodávateľ oprávnený zabezpečiť ukončenie dodávky elektriny a distribučných služieb odpojením odberného miesta ku dňu zániku Zmluvy.

**IX.**

**Reklamácie**

* 1. Dodávateľ je povinný dodržiavať štandardy kvality v zmysle vyhlášky č. 236/2016 Z. z. ktorou sa ustanovujú štandardy kvality prenosu elektriny, distribúcie elektriny a dodávky elektriny v znení neskorších predpisov.
	2. Ak sa stane chyba alebo omyl pri fakturácii, majú zmluvné strany nárok na vzájomné vyrovnanie rozdielu. Ak odberateľ zistí chybu vo faktúre, bez zbytočného odkladu zašle dodávateľovi písomnú žiadosť o overenie správnosti vyúčtovania platby s uvedením reklamovaných skutočností a priložením podkladov potrebných na prešetrenie reklamácie. Dodávateľ overí správnosť vyúčtovania platby za dodanú elektrinu a distribučné služby a v prípade opodstatnenosti reklamácie odstráni zistené nedostatky vo vyúčtovaní vystavením opravnej faktúry v lehote 30 dní odo dňa doručenia žiadosti Odberateľa. Ak chybu zistí dodávateľ, bezodkladne vyhotoví opravnú faktúru.
	3. Odberateľ má právo písomne reklamovať aj iné chyby, ku ktorým došlo pri realizácii tejto Zmluvy.
	4. Dodávateľ reklamáciu prešetrí a výsledok prešetrenia písomne oznámi Odberateľovi v lehote do 30 dní od doručenia reklamácie, pokiaľ zo štandardov kvality alebo iného všeobecne záväzného právneho predpisu nevyplýva iná lehota. Pokiaľ si prešetrenie reklamácie vyžaduje súčinnosť tretej strany, môže Dodávateľ predĺžiť lehotu na vybavenie reklamácie o ďalších najviac 30 dní.

**X.**

**Náhrada škody**

* 1. Ak poruší niektorá zo zmluvných strán povinnosti vyplývajúce zo Zmluvy, má poškodená zmluvná strana právo na náhradu preukázateľne vzniknutej škody, okrem prípadov, keď škody boli spôsobené obmedzením alebo prerušením dodávky elektriny a Distribučných služieb v súlade so zmluvou, zákonom o energetike a ostatnými všeobecne záväznými právnymi predpismi alebo okrem prípadu, ak škoda má pôvod v okolnostiach vylučujúcimi zodpovednosť za škodu podľa § 374 Obchodného zákonníka.
	2. Dodávateľ nezodpovedá za vzniknuté škody ani za ušlý zisk, ak je dodávka elektriny zabezpečená cez cudzie zariadenie a nedodanie elektriny je spôsobené poruchou alebo inou udalosťou na tomto zariadení. Dodávateľ tiež nezodpovedá za škody spôsobené nedodaním elektriny, ktoré vznikli pri zabezpečovaní povinností vo všeobecnom hospodárskom záujme v zmysle príslušných ustanovení zákona o energetike, ako aj za škody vzniknuté v súvislosti so stavom núdze v zmysle § 20 zákona o energetike.
	3. Odberateľ zodpovedá za škodu spôsobenú neoprávneným odberom v súlade so Zmluvou, zákonom o energetike a príslušnými všeobecne záväznými právnymi predpismi.
	4. Odberateľ s dodávateľom sa budú navzájom informovať o všetkých skutočnostiach, ktoré by mohli viesť ku vzniku škôd a vyvinú maximálne úsilie pri ich odvracaní.

**XI.**

**Okolnosti vylučujúce zodpovednosť**

* 1. Zmluvné strany nie sú zodpovedné za škody, ktoré vzniknú druhej zmluvnej strane z dôvodu okolností vylučujúcich zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení povinnosti a záväzkov podľa Zmluvy, ak nemožno rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v čase podpísania tejto Zmluvy túto prekážku predvídala. Za okolnosti vylučujúce zodpovednosť sa považujú najmä nepredvídateľné prírodné udalosti – živelné pohromy, vojna, teroristická akcia, blokáda, štrajk postihujúci možnosť plnenia povinností zmluvnej strany, rozhodnutie štátnych orgánov, zmeny právnych predpisov, stavy núdze podľa § 20 zákona o energetike a pod.
	2. Každá zo zmluvných strán je povinná bez zbytočného odkladu písomnou formou, elektronicky vyrozumieť druhú zmluvnú stranu o okolnostiach vylučujúcich zodpovednosť tejto zmluvnej strany s uvedením dôvodov a predpokladanej doby trvania takýchto okolností. Správa musí byť bezodkladne potvrdená doporučeným listom. Rovnakým spôsobom bude druhá zmluvná strana informovaná o skončení tejto situácie a pokiaľ bude o to požiadaná, predloží dôveryhodný dôkaz o existencii tejto skutočnosti. Zmluvná strana, odvolávajúca sa na okolnosti vylučujúce zodpovednosť, je povinná poskytnúť druhej zmluvnej strane možnosť preveriť existenciu dôvodov vylučujúcich zodpovednosť.
	3. Zmluvná strana stráca právo na uplatnenie nárokov spojených s udalosťami majúcimi podľa Zmluvy charakter vyššej moci, pokiaľ bez zbytočného odkladu potom, čo zistila alebo mala zistiť, že došlo k prípadu vyššej moci, neupovedomila o tom druhú stranu.
	4. Pri riešení stavov núdze a obmedzujúcich opatreniach zamedzujúcich ich vzniku sú dodávateľ a odberateľ povinní postupovať v zmysle všeobecne záväzných právnych predpisov, Technických podmienok PDS a odberových stupňov.
	5. Porušenie regulačných podmienok zo strany odberateľa počas vyhlásenia obmedzujúcich opatrení pri stavoch núdze tým, že skutočne odobraté denné množstvo elektrickej energie odberateľom prekročí denný nárok stanovený na základe obmedzujúcich odberových stupňov a vykurovacích kriviek, bude posudzované podľa ustanovení všeobecne záväzných právnych predpisov o neoprávnenom odbere.

**XII.**

 **Informácie o cenách a spôsoby informovania**

* 1. Informácie o cenách elektriny, podmienkach dodávky, distribúcie elektriny, ako aj informácie o cenníku služieb môže Odberateľ získať na webovom sídle Dodávateľa alebo u kontaktných osôb Dodávateľa. Ďalšie informácie o aktuálnych cenách za distribuovanú a dodanú elektrinu si môže Odberateľ overiť na webovom sídle [www.urso.gov.sk](http://www.urso.gov.sk).
	2. Odberateľ môže získať informácie o pôvode elektriny a podiele jednotlivých druhov primárnych energetických zdrojov na dodanej elektrine v predchádzajúcom roku a informácie o vplyve primárnych zdrojov elektriny na životné prostredie alebo verejné zdroje takýchto informácií na webovom sídle Dodávateľa.
	3. Všetky písomnosti budú odberateľovi doručované prednostne poštou.

**Informovanie o Dodávateľovi poslednej inštancie:**

1. Dodávateľ poslednej inštancie je povinný dodávať elektrinu odberateľom elektriny, ktorí sú pripojení k sústave, a ktorých dodávateľ stratil spôsobilosť dodávať elektrinu podľa § 18 odsek 6 zákona o energetike alebo ak dôjde k zastaveniu procesu zmeny dodávateľa elektriny a zároveň ku dňu prerušenia dodávok elektriny nemajú zabezpečenú dodávku iným spôsobom. Dodávateľ poslednej inštancie je povinný dodávať elektrinu najviac počas troch mesiacov. Dodávka poslednej inštancie začína dňom nasledujúcim po dni, v ktorom pôvodný dodávateľ stratil spôsobilosť dodávať elektrinu. Skutočnosť, že dodávateľ elektriny stratil spôsobilosť dodávať elektrinu podľa § 18 odsek 6 zákona o energetike alebo ak dôjde k zastaveniu procesu zmeny dodávateľa elektriny a zároveň odberateľ elektriny ku dňu prerušenia dodávok elektriny nemá zabezpečenú dodávku iným spôsobom, oznámi odberateľovi bezodkladne prevádzkovateľ sústavy, do ktorej je odberateľ elektriny pripojený, a to v rozsahu podľa Pravidiel trhu. Informácia koncovým odberateľom elektriny o začiatku dodávky poslednej inštancie obsahuje poučenie o dôvodoch vzniku dodávky poslednej inštancie, dobe jej trvania a možnostiach jej ukončenia. Dodávateľom poslednej inštancie je držiteľ povolenia na dodávku elektriny, ktorý dodáva elektrinu koncovým odberateľom elektriny, ktorého rozhodnutím určí ÚRSO. Režim dodávky poslednej inštancie je upravený v § 18 Zákona o energetike a v § 36 Pravidiel trhu.

**Informovanie o štandardoch kvality:**

1. Štandardy kvality prenosu elektriny, distribúcie elektriny a dodávky elektriny stanovuje vyhláška č. 236/2016 Z. z. ktorou sa ustanovujú štandardy kvality prenosu elektriny, distribúcie elektriny a dodávky elektriny. Detailné informácie za predchádzajúci rok sú zverejnené na webovom sídle dodávateľa.
2. Dodávateľ má vypracované štandardy kvality v zmysle vyhlášky č. 236/2016 Z. z. ktorou sa ustanovujú štandardy kvality prenosu elektriny, distribúcie elektriny a dodávky elektriny v znení neskorších predpisov. Štandardy kvality sú vyhodnocované pravidelne. V prípade zistenia porušenia týchto štandardov kvality dodávky elektriny dodávateľ odosiela kompenzačnú platbu a oznámenie o kompenzačnej platbe odberateľovi u ktorého došlo k porušeniu.

**Prerušenie distribúcie a/alebo dodávky elektriny:**

1. Prevádzkovateľ distribučnej sústavy má právo prerušiť alebo obmedziť distribúciu elektriny do odberných miest Odberateľa v prípadoch uvedených v § 31 ods. 1 písm. e) zákona o energetike. Dodávateľ je oprávnený obmedziť alebo prerušiť distribúciu, a tým aj dodávku elektriny do odberných miest Odberateľa, ak Odberateľ podstatne porušuje túto zmluvu. Pred obmedzením alebo prerušením dodávky elektriny odošle Dodávateľ Odberateľovi upozornenie o neplnení si povinnosti.

**XIII.**

**Ochrana dôverných informácií a obchodného či iného tajomstva**

* 1. Zmluvné strany sa zaväzujú, že pri realizácii Zmluvy a jej dodatkov budú chrániť a utajovať pred nepovolanými osobami dôverné informácie a skutočnosti tvoriace obchodné tajomstvo (ďalej len „dôverné informácie“). Za dôverné informácie sa pre účely Zmluvy považujú také informácie a skutočnosti, ktoré nie sú všeobecne a verejne známe a ktoré svojím zverejnením môžu spôsobiť škodlivý následok pre ktorúkoľvek zmluvnú stranu, alebo ktoré niektorá zo zmluvných strán ako dôverné označila. Dôverné informácie môžu byť poskytnuté tretím osobám len s písomným súhlasom dotknutej zmluvnej strany, ak sa nejedná o prípad, kedy je zmluvná strana povinná tak urobiť zo zákona, či iného všeobecne záväzného právneho predpisu. Dotknutá zmluvná strana taký súhlas bez zbytočného odkladu vydá, ak je to nevyhnutné pre realizáciu tejto Zmluvy, alebo jej dodatkov a tretia osoba poskytne dostatočné garancie, že nedôjde k vyzradeniu dôverných informácií. Za tretie osoby, podľa tohto ustanovenia, nie sú považovaní určení pracovníci zmluvných strán oprávnení ku styku s dôvernými informáciami vo väzbe na Zmluvu a právni zástupcovia zmluvných strán. Povinnosť ochrany podľa tohto článku sa nevzťahuje na podnikateľské zoskupenia každej zo zmluvných strán v zmysle Obchodného zákonníka.

**XIV.**

**Ukončenie Zmluvy**

* 1. Táto Zmluva zaniká po uplynutí zmluvne dohodnutej doby (článok II. ods. 1 Zmluvy).
	2. Zmluvu možno predčasne ukončiť dohodou zmluvných strán, k platnosti ktorej sa vyžaduje písomná forma.
	3. Každá zo zmluvných strán je oprávnená od Zmluvy odstúpiť v prípade podstatného porušenia Zmluvy, a to písomným oznámením o odstúpení zaslanom druhej zmluvnej strane. Následky odstúpenia od Zmluvy nastanú dňom doručenia oznámenia o odstúpení od Zmluvy druhej zmluvnej strane (s účinkami ex nunc).
	4. Za podstatné porušenie tejto Zmluvy zo strany odberateľa sa považuje neoprávnený odber elektriny v zmysle § 46 ods. 1 písm. a) bod 2 zákona č. 251/2012 Z. z. o energetike.
	5. Za podstatné porušenie Zmluvy zo strany dodávateľa sa považuje najmä nezabezpečenie dohodnutej dodávky elektriny a distribučných služieb v súlade s podmienkami tejto Zmluvy. Odberateľ je oprávnený od tejto Zmluvy odstúpiť aj v prípade, ak dodávateľ opakovane porušil ktorúkoľvek svoju povinnosť, na plnenie ktorej sa v tejto Zmluve zaviazal, hoci ho odberateľ písomne vyzval na vykonanie nápravy a poskytol dodávateľovi primeranú lehotu na vykonanie nápravy, no napriek tomu dodávateľ nápravu nevykonal. Odberateľ je oprávnený odstúpiť od tejto Zmluvy aj v prípade, ak sa akékoľvek vyhlásenie dodávateľa uvedené v tejto Zmluve preukáže ako nepravdivé.
	6. Odberateľ je oprávnený túto Zmluvu písomne vypovedať, ak
1. dodávateľ podal na seba návrh na vyhlásenie konkurzu,
2. bol návrh na vyhlásenie konkurzu voči dodávateľovi podaný treťou osobou, pričom dodávateľ je platobne neschopný alebo je v situácii, ktorá odôvodňuje začatie konkurzného konania,
3. bol na majetok dodávateľa vyhlásený konkurz,
4. bol návrh na vyhlásenie konkurzu zamietnutý pre nedostatok majetku,
5. dodávateľ vstúpil do likvidácie.
6. dodávateľ uvedie na faktúre daň a neodvedie túto daň správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov,
7. dodávateľ stratí v priebehu výkonu činnosti (počas doby trvania Zmluvy) oprávnenie na dodávku elektriny.

Zmluvné strany sa dohodli, že výpovedná lehota pri odstúpení od zmluvy je dva mesiace a začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená dodávateľovi.

1. Odstúpenie od Zmluvy alebo jej ukončenie z iného dôvodu sa nedotýka práva na uplatnenie nárokov vyplývajúcich z porušenia Zmluvy, vrátane práva na náhradu škody a práva na zaplatenie zmluvnej pokuty, ďalej zmluvných ustanovení týkajúcich sa voľby práva, riešenia sporov medzi zmluvnými stranami a ostatných ustanovení, ktoré podľa Zmluvy alebo vzhľadom na svoju povahu majú trvať aj po ukončení Zmluvy.
2. V prípade ukončenia tejto Zmluvy sa odberateľ zaväzuje, že umožní dodávateľovi vykonať úkony súvisiace s ukončením dodávky elektriny a distribučných služieb vrátane odobratia určeného meradla a odpojenia odberného miesta.

**XV.**

**Všeobecné ustanovenia.**

* 1. Odberateľ prehlasuje, že je vlastníkom alebo správcom (správcom podľa príslušných ustanovení zákona č. 446/2001 Z. z. o majetku vyšších územných celkov v znení neskorších predpisov) majetku vyššieho územného celku - Banskobystrického samosprávneho kraja, Nám. SNP č. 23, 974 01 Banská Bystrica, IČO: 37 828 100 v Zmluve uvedených OM pripojených k distribučnej sústave alebo má odberné zariadenia v nájme na základe platnej nájomnej zmluvy. Odberateľ prehlasuje, že má vo svojom mene uzatvorenú zmluvu o pripojení odberného zariadenia k distribučnej sústave s miestne príslušným PDS.
	2. Dodávateľ prehlasuje, že podniká na základe licencie na predaj elektriny č. 2019E 0691 v znení neskorších zmien vydanej ÚRSO.
	3. Dodávateľ vyhlasuje, že má uzatvorenú „Zmluvu o zúčtovaní odchýlok“ č. 2019-12-100 zo dňa 04.07.2019.
	4. Dodávateľ predkladá v prílohe č. 2 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je dodávateľ povinný oznamovať objednávateľovi akúkoľvek zmenu údajov o subdodávateľovi.
	5. Dodávateľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ spĺňa požiadavky uvedené v ust. § 41 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej ako „ZVO“), ako aj povinnosť podľa § 11 ods. 1 ZVO v prípade subdodávateľa, ktorý má povinnosť zapisovať sa do registra partnerov verejného sektora. Najneskôr 7 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr, je dodávateľ povinný oznámiť odberateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia. Až do splnenia predmetu tejto zmluvy je dodávateľ povinný oznamovať odberateľovi akúkoľvek zmenu údajov o novom subdodávateľovi.

**XVI.**

**Záverečné ustanovenia**

* 1. Akékoľvek zmeny tejto Zmluvy je možné uskutočniť iba písomne formou dodatkov k Zmluve, po vzájomnej dohode zmluvných strán.
	2. Odberateľ udeľuje svojim podpisom dodávateľovi výslovný súhlas so zasielaním správ, informácií, potvrdení o doručení správ, urgencií a iných oznámení vo veci Zmluvy a jej plnenia prostredníctvom elektronických prostriedkov, predovšetkým elektronickou poštou, na elektronický kontakt odberateľa (spravidla na jeho adresu elektronickej pošty, ktorú na tento účel odberateľ nahlásil dodávateľovi), pokiaľ má odberateľ takýto kontakt k dispozícii. Tento súhlas sa vzťahuje aj na zasielanie obchodných oznámení v elektronickej aj v písomnej forme vo veci dodávok elektrickej energie a súvisiacich plnení poskytovaných dodávateľom odberateľovi.
	3. Odberateľ prehlasuje, že sú mu známe Technické podmienky PDS platné ku dňu podpisu Zmluvy, ktoré sú technickým predpisom vydaným územne príslušným PDS a zverejneným v zmysle Zákona o energetike.
	4. Obe zmluvné strany akceptujú, že pri plnení Zmluvy a vo všetkých veciach neupravených Zmluvou, alebo OP budú postupovať podľa platnej legislatívy, najmä podľa zákona o energetike, vyhlášky Úradu pre reguláciu sieťových odvetví č. 24/2013 Z. z., Prevádzkových poriadkov miestne príslušných PDS, Obchodného zákonníka a daňových zákonov v platnom znení a ďalších príslušných všeobecne záväzných právnych predpisov Slovenskej republiky.
	5. Pokiaľ by akýkoľvek záväzok (povinnosť) podľa Zmluvy bol, alebo by sa stal neplatným, alebo nevymáhateľným, nebude to mať vplyv na platnosť a vymáhateľnosť ostatných záväzkov (povinností) podľa Zmluvy. Zmluvné strany sa zaväzujú nahradiť takýto neplatný alebo nevymáhateľný záväzok (povinnosť) novým, platným a vymáhateľným záväzkom (povinnosťou), ktorého predmet bude najvhodnejšie zodpovedať predmetu a účelu pôvodného záväzku (povinnosti); pokiaľ by Zmluva neobsahovala nejaké ustanovenia, ktoré by boli inak pre vymedzenie práv a povinností odôvodnené, zmluvné strany sa zaväzujú takéto ustanovenia do Zmluvy doplniť; ostatné ustanovenia Zmluvy zostávajú bez zmeny.
	6. Obidve zmluvné strany sa dohodli, že spory o výklad a plnenia Zmluvy budú riešiť najskôr vzájomným jednaním a dohodou, a to na úrovni jednania štatutárnych zástupcov zmluvných strán.
	7. Všetky oznámenia urobené podľa Zmluvy musia mať písomnú formu, ak nie je v konkrétnom prípade stanovené v Zmluve inak. Pre písomný styk možno použiť spôsob osobného doručenia písomnosti s písomným potvrdením o prevzatí, alebo doručení písomnosti držiteľom poštovnej licencie ako doporučenú zásielku (doporučený list); kontaktné adresy sú uvedené v Zmluve alebo v príslušnej prílohe Zmluvy.
	8. Písomnosti týkajúce sa vzniku, zmien a zániku zmluvného vzťahu podľa Zmluvy alebo vzniku, zmien a zániku práv a povinností odberateľa alebo dodávateľa vyplývajúce z tejto Zmluvy musia byť doručené prostredníctvom držiteľa poštovnej licencie formou doporučeného listu. V prípade poštového styku sa doručuje na adresu uvedenú v tejto Zmluve, a v prípade, že v budúcnosti dôjde k zmene adresy zmluvnej strany, tak na adresu zmluvnej strany uvedenú v danom čase v zákonom stanovenom registri.
	9. Povinnosť odosielateľa doručiť písomnosť adresátovi je splnená, keď adresát písomnosť prevezme alebo keď bola držiteľom poštovnej licencie vrátená odosielateľovi ako nedoručiteľná; účinky doručenia nastanú aj vtedy, ak adresát prijatie písomnosti odmietne (účinky doručenia nastanú dňom odmietnutia prevzatia písomnosti adresátom).
	10. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto Zmluvy odstúpiť a to s účinnosťou odstúpenia ku dňu keď bolo písomné oznámenie o odstúpení od tejto Zmluvy doručené druhej zmluvnej strane.
	11. Zmluva je vyhotovená v 2 rovnopisoch, z ktorých po 1 obdrží každá zmluvná strana.
	12. Zmluvné strany prehlasujú, že táto Zmluva je uzatvorená slobodne a vážne, jej obsah je určitý a zrozumiteľný, nebola uzavretá v tiesni ani za nápadne nevýhodných podmienok, zmluvné strany s obsahom Zmluvy súhlasia a na dôkaz toho Zmluvu potvrdzujú svojimi podpismi.
	13. Neoddeliteľnou súčasťou Zmluvy sú:
1. **Príloha č. 1** - Špecifikácia odberných miest
2. **Príloha č. 2 -** Zoznam subdodávateľov
3. **Príloha č. 3 -** Zoznam oprávnených osôb zmluvných strán

V Banskej Bystrici, dňa ............................... V Banskej Bystrici, dňa .......................

za Odberateľa za Dodávateľa

............................................................. ...........................................................

Ing. Martin Lejtrich

predseda predstavenstva

Banskobystrickej regionálnej správy ciest, a. s.

**............................................................. ...........................................................**

**Ing. Róbert Machala**

podpredseda predstavenstva

Banskobystrickej regionálnej správy ciest, a. s.

Príloha č. 1 Zmluvy\_Špecifikácia odberných miest

**Zoznam odberných miest elektrickej energie spadajúce pod Banskobystrickú regionálnu správu ciest, a.s.**

|  |  |  |
| --- | --- | --- |
| **Názov odberateľa** | **Adresa odberného miesta** | **EIC kód** |
| Banskobystrická regionálna správa ciest, a.s., LC- Poltár | Poltár, 984 01 Lučenec | 24ZSS5206074000D |
| Banskobystrická regionálna správa ciest, a.s., RS areál | Areál, 979 01 Rimavská Sobota | 24ZSS5208737000V |
| Banskobystrická regionálna správa ciest, a.s., RS- Jelšava | Jelšava, 979 01 Rimavská Sobota | 24ZVS0000072122J |
| Banskobystrická regionálna správa ciest, a.s., BB- Polkanová | Polkanová, 974 96 Banská Bystrica | 24ZSS1208383000J |
| Banskobystrická regionálna správa ciest, a.s., ZV- Krupina | Krupina, 960 01 Zvolen | 24ZSS1215374000Z |
| Banskobystrická regionálna správa ciest, a.s., ZV- Lieskovská cesta 284 | Lieskovská cesta 284, 960 01 Zvolen | 24ZSS1321160000E |
| Banskobystrická regionálna správa ciest, a.s., ZH- Banská Štiavnica 1 | B.Štiavnica 1, 965 01 Žiar nad Hronom | 24ZSS6217807000U |
| Banskobystrická regionálna správa ciest, a.s., ZH- Banská Štiavnica 2 | B.Štiavnica 2, 965 01 Žiar nad Hronom | 24ZSS6217808000P |
| Banskobystrická regionálna správa ciest, a.s., ZH- Nová Baňa | Nová Baňa, 965 01 Žiar nad Hronom | 24ZSS6219929000M |
| Banskobystrická regionálna správa ciest, a.s., BB- Banská Bystrica | Šalkovská cesta, 974 01 Banská Bystrica | 24ZSS4563712000Z |
| Banskobystrická regionálna správa ciest, a.s., LC- Kokava, Sládkovičova | Kokava Sládkovičova, 984 01 Lučenec | 24ZSS5205597000X |
| Banskobystrická regionálna správa ciest, a.s., RS- Zbojská, Tisovec | Zbojská Tisovec, 979 01 Rimavská Sobota | 24ZSS5070852000L |
| Banskobystrická regionálna správa ciest, a.s., RS- Hnúšťa | Hnúšťa, 979 01 Rimavská Sobota | 24ZSS5210198000D |
| Banskobystrická regionálna správa ciest, a.s., RS- Teplý Vrch chatky | Chatky Teplý Vrch, 979 01 Rimavská Sobota | 24ZSS521215500AG |
| Banskobystrická regionálna správa ciest, a.s., RS- Tornaľa | Tornaľa, 979 01 Rimavská Sobota | 24ZSS5216938000J |
| Banskobystrická regionálna správa ciest, a.s., RS- Zbojská skládka | Zbojská, Tisovec, skládka posyp., 979 01 Rimavská Sobota | 24ZSS5212569000J |
| Banskobystrická regionálna správa ciest, a.s., RS- Jelšava- Dobšinská Maša | Jelšava - Dobš. Maša, 979 01 Rimavská Sobota | 24ZVS00000489523 |
| Banskobystrická regionálna správa ciest, a.s., VK- Čebovce | str. Čebovce, 990 01 Veľký Krtíš | 24ZSS52142140005 |
| Banskobystrická regionálna správa ciest, a.s., VK- Slovenské Kľačany  | Slovenské Kľačany, 990 01 Veľký Krtíš | 24ZSS5215083000B |
| Banskobystrická regionálna správa ciest, a.s., VK- semafór križovatka II/527- I/75 | Semafór križ. II/527 - I/75, 990 01 Veľký Krtíš | 24ZSS52130360005 |
| Banskobystrická regionálna správa ciest, a.s., ZV- Kriváň | Kriváň, 960 01 Zvolen | 24ZSS12135910003 |
| Banskobystrická regionálna správa ciest, a.s., ZV- svetelná signalizácia SNP 1 | SNP 1 križovatka, svetelná sign., 960 01 Zvolen | 24ZSS1216715000U |
| Banskobystrická regionálna správa ciest, a.s., ZV- svetelná signalizácia J. Jiskru 50 | J.Jiskru 50, semafór, svetelná sign., 960 01 Zvolen | 24ZSS1302079000H |
| Banskobystrická regionálna správa ciest, a.s., ZV- svetelná signalizácia Masaryka 11 | T.G.Masaryka 11, svetelná sign., 960 01 Zvolen | 24ZSS1302135000H |
| Banskobystrická regionálna správa ciest, a.s., ZV- svetelná signalizácia Masaryka 1000 | T.G.Masaryka 1000, svetelná sign., 960 01 Zvolen | 24ZSS1306518000S |
| Banskobystrická regionálna správa ciest, a.s., ZH- stredisko Žiar nad Hronom | závod ZH, 956 01 Žiar nad Hronom | 24ZSS6222896000C |
| Banskobystrická regionálna správa ciest, a.s., ZH- Horná Ves  | Horná Ves, 956 01 Žiar nad Hronom | 24ZSS62235580002 |
| Banskobystrická regionálna správa ciest, a.s., BB - Majerská cesta 94 | Majerská Cesta 94, 974 96 Banská Bystrica | 24ZSS9106955000Y |
| Banskobystrická regionálna správa ciest, a.s., BB- Brezno Halny | Predné Halny 76, 977 01 Brezno | 24ZSS91081460001 |
| Banskobystrická regionálna správa ciest, a.s., LC- Vajanského ulica | Vajanského 5, 984 01 Lučenec | 24ZSS95223480004 |
| Banskobystrická regionálna správa ciest, a.s., VK- stredisko Veľký Krtíš | Škultétyho 2, 990 01 Veľký Krtíš | 24ZSS95284090005 |
| Banskobystrická regionálna správa ciest, a.s., ZH- Horné Opatovce skládka | Horné Opatovce, 965 01 Žiar nad Hronom | 24ZSS9688030000X |
| Banskobystrická regionálna správa ciest, a.s., BB- Červená Skala –Šumiac | Červená Skala, Šumiac, 974 96 Banská Bystrica | 24ZSS4504829000X |
| Banskobystrická regionálna správa ciest, a.s., LC- Fiľakovo | Fiľakovo, 984 01 Lučenec | 24ZSS5203469000R |
| Banskobystrická regionálna správa ciest, a.s., LC- Kokava, Dobšinského | Kokava Dobšinského, 984 01 Lučenec | 24ZSS5205534000A |
| Banskobystrická regionálna správa ciest, a.s., BB- Lučatín | Lučatín, 976 61 Lučatín | 24ZSS91034060007 |

Príloha č. 2 Zmluvy\_Zoznam subdodávateľov

Príloha č. 3 - Zoznam oprávnených osôb zmluvných strán

Číslo zmluvy dodávateľa:

Číslo zmluvy odberateľa:

**Zoznam oprávnených osôb zmluvných strán**

1. **Definovanie právomoci**
2. Zmluvné strany sa dohodli, že oprávnené osoby uvedené v tejto prílohe sú oprávnené v rámci tejto Zmluvy viesť spoločné rokovania, týkajúce sa predmetu, termínov a ostatných podmienok týkajúcich sa plnenia tejto Zmluvy.

Pokiaľ to nie je v Zmluve dohodnuté iným spôsobom, písomnou formou odovzdania dokumentov podľa tejto Zmluvy sa rozumie doporučený list. Keď je správa odovzdaná elektronickou formou (e-mail, fax) musí byť najneskôr nasledujúci pracovný deň po dni odoslania potvrdená doporučeným listom. Termín doručenia e-mailu alebo faxu sa rozumie deň prijatia e-mailu alebo faxu, v prípade keď bola splnená podmienka o ich následnom potvrdení. Vo všetkých ostatných prípadoch sa termínom doručenia rozumie deň doručenia dokumentov doporučenou poštou alebo deň osobného doručenia druhej strane.

1. **Osoby oprávnené pre konanie vo veciach zmluvy**
	1. **Osoby oprávnené pre - Zmluvné vzťahy**

Na strane dodávateľa:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
|  |  |  |  |

Na strane odberateľa:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
| Organizačný riaditeľ | Mgr. Ján Štriho |  | jan.striho@bbrsc.sk |

1. **Osoby oprávnené pre – technické záležitosti (špecifikácie odberného/ných miesta/miest)**

Na strane dodávateľa:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
|  |  |  |  |
|  |  |  |  |

Na strane odberateľa:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
| Špecialista správy nehnuteľností | Ing. Marek Doletina | +421918543472 | marek.doletina@bbrsc.sk |

1. **Osoby oprávnené pre – fakturáciu a platby**

Na strane dodávateľa:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
|  |  |  |  |
|  |  |  |  |

Na strane odberateľa:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
| Ekonomický riaditeľ | Ing. Veronika Kostiviarová | +421 48 47 27 381 | veronika.kostiviarova@bbrsc.sk |
| účtovník | Ing. Veronika Kostiviarová |  | veronika.kostiviarova@bbrsc.sk |

**2.4. Komunikácia v prípade poruchy a plánovaných prerušení v distribúcií elektriny**

Na strane PDS:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
| Poruchová linka SSD |  | 0800 159 000 |  |
| Zákaznícka linka SSD |  | 0850 166 007 | prevadzkovatel@ssd.sk |
| Poruchová linka VSD |  | 0800 123 332 |  |
| Zákaznícka linka VSD |  | 0850 123 312 | info@vsds.sk |

Na strane Odberateľa:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
| Špecialista správy nehnuteľností | Ing. Marek Doletina | +421918543472 | marek.doletina@bbrsc.sk |